"SETSWANA PUO YA GAE R-3 T emogo ya medumopuo Temogo ya medumopuo ke go lemoga gore puo e na le tatelano ya medumo le go kgona go lemoga medumo e e ikemetseng ka nosi e, gore e ka dira mafoko jang le gore mafoko a, a ka bopa dipolelo jang. Go tlhabolola temogo e, go tshwanetse ga simololwa go sa le gale mo Mophatong 1. Tatelano ya dikgato tsa go ruta temogo ya medumopuo e ka nna: • Ditirwana tse di totileng raeme (sk. batla modumo o o rumang le lefoko ‘phakisa’ (mo pineng motse wa šwa) • Ditirwana tse di totileng diyuniti tsa dinoko (sk. Opa diatla go tsamaelana le leina la gago, sk. Mo-si-di) • Ditirwana tse di totileng tshimologo (karolo e e fa pele ga tumanosi sk b+uka) le mopeleto wa morumo (ditumanosi) + ditumammogo tse di latelang) (sk. ‘Tlo+la’ le ‘tsa + ya’). • Ditirwana tse di totileng medumo ya ditlhaka: kopanya medumo e: tl/-/o/-ga/ • Nyalanya ditirwana: A tse di latelang di simolola ka go tshwana?, motlhala/motlhaba. • Ditirwana tse di beetsweng kwa thoko: O utlwa eng mo tshimologong ya lefoko mosweu? • Ditirwana tse di emelang tse dingwe: O tla nna le lefoko lefe fa o ka ntsha /l/ o o mo go ‘fela’ go emelwa ke /p/? • Patagano ya ditirwana: o tla nna le lefoko lefe fa o pataganya medumopuo e e latelang: - /M/pho/ (medumopatagano) - /mo/ma/ (medumo e e simololang le go raema, sk. pha mo go motse wa šwa) - /pha/ki/sa/ - dinokopatagano • Ditirwana tsa kgaoganyo ya medumo: bua medumo e o e utlwang mo lefokong le: - aroganya dinoko: se/tlha/re - kgaoganya medumo: /l/e/e/b/a - Ditirwana tsa go tlogela modumo • Selepe o tlogela se go sala lepe (Tlogelo ya noko) • Mpho re tlogela M go sala pho (Tlogelo ya tlhaka ya ntlha ya lefoko) • Sega re tlogela S re sala ka -ega (Tlogelo ya tlhaka ya modumo Ditirwana tse di nang le mosola tse di dirisetswang go tlhabolola dikgono tsa motheo jaaka go reetsa di akaretsa metshameko ya theetso, diraeme tsa bana, metshameko e e nang le morumo le go tshameka metshameko e e nang 16 PEGELO YA PHOLISI YA KHARIKHULAMO LE TLHATLHOBO"